**Kritiikkiä/kysymyksiä:**

Jäävätkö opetuksen sisällöt toissijaisiksi, jos opettajan tehtävänä huolehtia

päivittäisestä arvioinnista jokaisen oppilaan kohdalla sekä järjestää

vertaisarviointia?

Tuntikehys

* kyllä jää taito- ja taideaineet ja käsillä tekeminen todella vähäiseksi kun vielä noilla vähillä tunneilla tehdään portfolioita työskentelyvaiheista ja tuotoksista

Arviointi on osa oppimisprosessia ja toteutetaan osana oppiaineiden opetusta. Arviointi on osa työskentelyä ja keino edistää oppimaan oppimista.

Miten toteutetaan käytännössä: " oppilas, joka on saanut hylätyn

arvioinnin, siirtyy seuraavalle luokalle"?

Oppilas voi myös siirtyä seuraavalle vuosiluokalle, vaikka hänen vuosiluokan suorituksensa jossakin oppiaineessa olisi hylätty, jos arvioidaan, että hän kykenee selviytymään seuraavan vuosiluokan opinnoista hyväksytysti (OPS 2014, s.52)

Rehtori voi tehdä myös hallintopäätöksen vuosiluokkiin sitomattomasta opetuksesta. Näinollen hyväksytyt suoritukset eivät ”nollaudu” vaan ne jäävät voimaan. Esim. 9. luokan jälkeen oppilas voi saada päättötodistuksen heti kun hylätyt kurssit on suoritettu.

Päättöarvioinnin ajoittuminen kahdelle ylimmälle vuosiluokalleko? Myös

seiskaluokan näytöt olisi hyvä arvioida jollakin tavalla, koska saavutukset

yleensä parhaita silloin ja oppilaat innostuneita aiheista. Sisällöt myös

erilaisia eri vuosiluokilla, eivät kumuloituvia.

Päättöarviointiprosessi on erillinen prosessi, jolloin osaamisen taso määritellään suhteessa päättöarvioinnin kriteereihin. Päättöarviointi toteutetaan 7, 8 tai 9 luokalla *oppiaineen päättymisen yhteydessä.* Jos oppiaine päättyy 9:llä, 7:n luokan aikana kyseessä on opintojen aikainen arviointi, eikä se vaikuta päättötodistukseen.

Keskustelua herätti myös, miten toimintakulttuurin muutos näkyy pedagogiikassa sekä arvioinnissa peilaten ydinsisältöihin? Onko ideana opettaa niin pitkään, että ydinsisältöjen avulla entinen vitosen oppilas saavuttaa hyvän oppimisen tason?

Ei ole. Kaikkien oppilaiden tavoite ei ole sama kuin hyvän osaamisen kriteeri, eli numero 8. Jollekinoppilaalle tavoite voi olla numeron tasoinen 6 suoritus. Oppiaineen tavoitteet on määritelty ops:ssa oppiaineiden kohdalla. Uusi ops vaatii myös ydinsisältöjen määrittelemisen uudelleen. Tämä tehdään yhteisesti seudullisena prosessina*.*

Tällä hetkellä arvioinnin kriteerit selkeät ja todennettavissa – jatkossa tarvitaan selkeät askelmerkit arviointikeskusteluihin, että arviointi olisi yhteismitallista ja oikeudenmukaista. Vastuu arvioinnin oikeellisuudesta on kuitenkin opettajalla.

Arviointikeskusteluja helpottamaan laaditaan seudullisesti yhteiset kaavakepohjat. Koulut voivat omassa arviointisuunnitelmassaan lisäksi miettiä arviointikeskustelussa esiin otettavia, koulun omaan toimintakulttuuriin liittyviä asioita. Arviointikeskustelut ovat osa opintojen aikaista arviointia ja niiden ensisijaisena tavoitteena on kertoa oppilaalle ja huoltajalle mikä on oppilaan osaamisen taso ja mitä hänen tulisi tehdä parantaakseen suoritustaan tai saavuttaakseen oman tavoitteensa.

Itsereflektointi korostuu usein myös työelämässä, joten sen korostuminen opsissa on tulevaisuuteen katsomista.  Käytännön toteutus koulun resurssien riittämisestä mietityttää uuden opsin laajahkojen arviointien kohdalla. Opsissa on hirmu paljon hyviä juttuja, jotka tukevat varmasti lapsen kasvua ja kehitystä, mutta viekö se liikaa aikaa perustyöltä ja lasten aidoilta kohtaamisilta?

Koulutasolla tulisi varata aikaa opettajien yhteissuunnittelulle ja vertaistuelle. Arviointikulttuurin kehittäminen oppilaslähtöiseen suuntaan on jokaisen koulun jatkuvan kehittämisen haasteena. Kyselyn perusteella monilla kouluilla tässä on jo onnistuttu erinomaisesti, joten hyvien käytänteiden jakaminen myös muiden koulujen käyttöön esim. Pedanetin kautta voisi auttaa.

Arviointikeskusteluissa mietityttää vanhempien näkökulmasta, että he eivät tulisi painostetuksi tai syyllistetyksi lapsen mahdollisista haasteista ja se ei herättäisi ylimääräistä ahdistusta vanhemmille. Monipuolinen oppilaan arviointi on hyvä juttu, kunhan temperamenttia ei arvioida, koska se ei ole oikeudenmukaista oppilaita kohtaan. Asiasta on olemassa myös tutkimustietoa. Parhaimmillaan monipuolisessa arvioinnissa voidaan löytää oppilaan piileviä kykyjä.

Huolenpidon näkökulma on aina läsnä opetus- ja kasvatustyössä. Huolenpitoon kuuluvat myös epämukavien asioiden esille nostaminen sekä vaatimusten esittäminen. Onnistuneessa keskustelussa vaikealta tuntuvat asiat esitetään rakentavasti ja lapsen vahvuuksia ei unohdeta. (Atjonen 2007, 199). Yhteisen keskustelun lopuksi on monesti aiheellista asettaa tavoitteita. Konkreettisten tavoitteiden avulla oppilas tietää tarkalleen, mitä häneltä odotetaan. Ne saattavat liittyä oman toiminnan ohjaamiseen tai tiettyjen tietojen ja taitojen harjaannuttamiseen. Tavoitteen saavuttaminen vaatii usein opettajan ja huoltajan tukea. Niiden toteuttamiseksi voidaan myös sopia kaikille osapuolille oma tehtävänsä ja pohditaan yhdessä mahdollista lisätuen tarvetta. Suunnitelman toteutumista seurataan ja oppilas saa seuranta-ajan päätyttyä palautetta tavoitteiden toteutumisesta.

Parhaimmillaan arviointikeskustelut avartavat opettajan tietämystä oppilaista ja samalla keskusteluista muodostuu oppilaiden oppimista tukevia ja yhteistä ymmärrystä lisääviä tilanteita. Keskustelut antavat myös opettajalle palautetta omasta työstään ja auttavat suuntaamaan tulevaa työskentelyä

(http://www.oph.fi/saadokset\_ja\_ohjeet/ohjeita\_koulutuksen\_jarjestamiseen/perusopetuksen\_jarjestaminen/perusopetuksen\_oppilaan\_arviointi/arviointikeskustelu\_opettajan\_oppilaan\_ja\_huoltajan\_kohtaamisena.)

Uudessa opsissa: oppimaan oppimisen taidot korostuvat, prosessin arviointi tulee tärkeämmäksi, vaikuttaako opiskelu taidot kaikkien oppiaineiden arviointiin? Entä ne joilla nämä taidot ovat puutteelliset? Erilaiset kokeet. Soveltaminen, tiedon linkittäminen

Oppimaan oppimista tulisi harjoitella kaikissa oppiaineissa. Sen vuoksi oikea-aikaisen palautteen antaminen on tärkeää. Työskentelyn arviointi on osa kaikkien oppiaineiden arviointia. Jatkuvan palautteen avulla myös työskentelytaitoja on tarkoitus oppia.

Tarvitaan uudenlaisia itsearviointimenetelmiä

Seudun aineryhmät miettivät itsearvioinnin toteuttamista ja Joensuun seudun ops2016 – sivuille kootaan materiaalipankkia hyvistä käytännön kokemuksista. .

Tavoitteiden asettaminen systemaattisesti kaikkiin aineisiin ja kaikilla oppitunneilla ei kuitenkaan vielä toteudu. Odotamme seudullisia ohjeita.

Valtakunnallisissa opetussuunnitelman perusteissa on merkitty tavoitteet selkeästi jokaiseen oppiaineeseen. Aineryhmät jakavat oppiaineiden sisällöt vuosiluokittain ja samalla tavoitteet kullekin vuosiluokalle.

Toinen asia, jota meidän pitää miettiä, on hyvän työn kriteerit. Seudullisen ohjeistuksen jälkeen kirjoitamme varmaan ylös kaikista aineista hyvän osaamisen kriteerit, ettei niitä tarvitse joka kerta miettiä uudestaan. Se olisi kyllä hyvä tehdä vaikka seudullisestikin.

Hyvän osaamisen kriteerit on määritelty osana valtakunnallista opetussunnitelmaa luokan 6 jälkeen ja päättöarvioinnin yhteyteen. Tukimateriaaliin (ePerusteet) on tulossa määrittely myös oppilaan suoritukselle joka on alle tai yli 8 tason.

Seudullisesti tullaan määrittelemään ydinsisällöt ja arvosanan 5 ylittävä/ hyväksytty suoritus.

Arviointi osiosta keskustellessamme olimme kaikki yksimielisiä, että arviointi on menossa oikeaan suuntaan. Kohti jatkuvaa, yksilöllisempää, tavoitelähtöistä, kannustavaa, monipuolista ja lopputuloksen sijaan prosessiin keskittyvää arviointia. Arvostimme kaikki näitä uusia arvioinnin piirteitä, mutta moni tunsi myös riittämättömyyttä ja epävarmuutta. Miten arviointi oikeasti toteutetaan?

Jokaisen koulun tulee miettiä omaa arviointikulttuuriaan. Missä mennään? Onko meillä kaikki ok vai tarvitsemmeko johonkin osa-alueeseen vielä koulutusta tai opastusta? Työyhteisö tarvitsee aikaa yhteisen arviointikulttuurin luomiseen.

Uusi arviointi edellyttää melkoisen asennemuutoksen sekä opettajissa, lapsissa että vanhemmissa. Keskustelimme pitkään, voiko esimerkiksi numeron kahdeksan saada eri matematiikan kokeilla? Voiko fiksuilla tehdä haastavamman kokeet kuin toisille? Onko se oikein? Onko se uuden OPSin hengen mukaista? Miten tällainen arviointi vaikuttaa eri luokka-asteille siirryttäessä?

Arvioinnin tulisi olla tasapuolista ja kohdella kaikkia oppilaita tasa-arvoisesti. Osaamista arvioidaan aina ops:n tavoitteisiin ja kriteereihin perustuen. Vaativimpia kokeita voi toki järjestää ja toisaalta karsittuja kokeita. Esim. karsitulla kokeella mitataan vain ydinsisältöjen osaamista ja kokeen suorittaminen hyväksytysti tarkoittaa arvosanan 5 saavuttamista. Kympin oppilas voi osoittaa osaamistaan ja harrastuneisuuttaan hyvinkin vaativissa kokeissa (esim. ylemmän luokan kokeita), jolloin mitataan muita taitoja.

Keskustelimme pyöri myös ikuisuusaiheen resurssit ympärillä. Mistä aika ja voimavarat tähän monipuoliseen, kannustavaan, tavoitelähtöiseen, jatkuvaan, prosessia-arvioivaan, oppimistason huomioivan ja perheet mukaan ottavaan arviointiin saadaan? Saavatko opettajat korvausta joka syksyisistä ja keväisistä arviointikeskusteluista? Miten saadaan kaikki innostettua mukaan muuttamaan näin radikaalisti työ- ja arviointitapojaan?

Resurssikysymykseen on vastattava jokaisen koulun arviointisuunnitelmaa tehdessä. Korvausta tai lisätunteja ei ole tulossa. Kuinka saamme olemassa olevilla resursseilla toteutettua laadukasta arviointia? Mistä on luovuttava ja mitä tilalle, että opetussuunnitelman toteutus on mahdollista?

Arvioinnin kohteena oppimisen lisäksi ovat oppilaan työskentely sekä käyttäytyminen. Käyttäytyminen arvioidaan omana kokonaisuutena, eikä se vaikuta oppiaineista saataviin arvosanoihin. (Tämä herätti meissä ajatuksia ja keskustelua.)

Dokumentoinnin muodot sen sijaa keskustelittivat meitäkin kovasti. Siinä on vielä pohtimista

Kysymyksiä ja vilkasta keskustelua käytiin aiheesta **dokumentointi** (oppiminen, työskentely, käyttäytyminen) Mitä tämä pitää sisällään ja millä ajalla tätä dokumentointia tehdään? Opettajia huolestuttaa kovasti se, että uudessa opsissa mennään minimitunneilla, mutta silti lisätään asioita, joihin menee valtavasti aikaa. Onko dokumentointiin tulossa valmiit pohjat/mallit esim. Wilmaan? Vai lisää lomakkeita? Opsia tehdessä tulisi muistaa, että se myös sitoo ja velvoittaa, pitää myöskin löytyä aika jostain kaikkeen tähän.

Dokumentointiin etsitään materiaalia aineryhmissä ja käytännön vinkeistä on tulossa materiaalipankki Pedanetiin. Dokumentointi on osa oppiaineiden opettamista (portfoliot, tallenteet, valmiit työt, sähköiset työkirjat ja oppimisalustat). Wilman käyttöä kannattaa tarkoin harkita. Koulun arviointikulttuurin/toimintakultuurin pohtimisessa mietitään koulun yhteiset pelisäännöt Wilma- viestittelyyn (pois ”rikosrekisterin” maine).

Arviointi ja harrastuneisuuden osoittaminen ”Hyvä kello kauas kaikaa - vai kaikaako**?”**

Opetussuunnitelmassa oppilaan oman kiinnostuksen kohteet ja harrastuneisuus huomioidaan oppiaineiden arvioinnissa. Koulun ja opettajan tulee antaa mahdollisuus osoittaa omaa osaamistaan. Osaamisen taso arvioidaan kuitenkin suhteessa opetussuunnitelman kriteereihin ja tavoitteisiin.

Totesimme, että koulumme oppilaat osallistuvat koulunkin kautta moniin ”koulutyönulkopuolisiin” oppiainerajat ylittäviin projekteihin ja tehtäviin: mm. kansainvälisyysprojektit. Olisi tärkeää saada koottua näitä näyttöjä mukaan arviointiin.

* yhteiskunnallinen aktiivisuus
* koulun ulkopuolinen toiminta ja siihen liittyvät näytöt

Seudullisesti mietitään yhdessä miten oppiainerajat ylittävää oppimista arvioidaan ja kuinka osaaminen voidaan osoittaa. Työskentelytaitoja tullaan arvioimaan jokaisen jakson päätyttyä ja sen aikana. Koulu voi kirjata omia käytänteitä omaan arviointisuunnitelmaan.

* Uudessa opsissa itsearvioinnin merkitys korostuu
* Arviointitapoja pitäisi monipuolistaa, yksilöllisyyttä paljon enemmän huomioon ottaen
* **Oppilaiden kanssa tulisi keskustella enemmän**
* Sanallisen arvioinnin merkitys korostuu

2. Miten uusi ops muuttaa arviointikäytänteitä?

* oppimisprosessin kokoaikainen arviointi
* itsearviointi lisääntyy
* oppilaan omat suunnitelmat työskentelyssä, oman työn koordinointi
* kokeiden painoarvo pienenee
* yhtenäiset seudulliset todistuspohjat
* todistusjärjestelmä muuttuu
* arviointikeskustelu (huoltaja, oppilas, opettaja)
* vertaisarviointi? Miten käytännössä toteutetaan?
* haaste: Miten oppimisen arviointi konkretisoidaan huoltajille ja oppilaille?

Kaikki yllämainitut tulisi puhua auki koulun arviointikulttuuria pohdittaessa. Koulujen arviointisuunnitelmat tulee esitellä huoltajille ja ne tulevat olla huoltajien näkyvillä lukuvuoden aikana.

Luulemme että uuden OPS:n myötä juuri prosessia tulisi arvioida enemmän, mutta jo nyt on opetuksessamme **lapsia, jotka ahdistuvat arvioinnista**. PRO-koulun myötä ja ennen sitäkin olemme antaneet jatkuvaa ja  aina positiivista palutetta ja mahdollisimman reaaliajassa.

Emme opettajina halua kuitenkaan jatkuvaa dokumentointia. Kenen etu se on? ja mistä aika?

Tutkimuksen (Atjonen, 2005) mukaan 5-6 luokkalaiset oppilaat suorittavat kirjallisia testilomakkeita 40-50 kpl/vuosi. Yläkoulussa määrä on vielä suurempi. Näin ei kuitenkaan nykyinenkään opetussuunnitelma edellytä. Koulujen tuleekin omassa arviointisuunnitelmassaan miettiä vaihtoehtoisia arviointitapoja. Sekä oppilaan että opettajan etu on tarkoituksenmukainen oikeaan aikaan suoritettu ja laadukkaasti toteutettu arviointi ja sen dokumentointi.

ESIMERKKI KOULUN ARVIOINTISUUNNITELMASTA:

Viikin koulu

ESIMERKKI KOULUN ARVIOINTISUUNNITELMASTA

|  |  |  |  |
| --- | --- | --- | --- |
| **Milloin** | **Koko koulu** | **Opettaja /Oppilas** | **Huoltaja** |
| **Elokuu: toinen kouluviikko** | Koko koulun vanhempainilta: esitellään koulun toiminta-ajatus, koulun käyttämät arvioinnin muodot ja yhteisiä asioita. | Samana iltana luokkakohtainen vanhempainilta:Opettaja esittelee* eri oppiaineiden tavoitteet ja sisällöt ko. lukuvuodelle
* arviointikäytänteet
* oman pedagogisen ajattelunsa
* työtapansa jne.
* kertoo, mitä oppilaalta odotetaan

aloittaa kodin ja koulun yhteistyön. | Osallistuu koko koulun ja luokkakohtaiseen tilaisuuteen. Saa selville, millaisia arviointikäytänteitä opettaja käyttää ja mitä oppilaalta odotetaan ko. lukuvuonna. |
| **Elo-syyskuun vaihde** |  | Opettaja ja oppilas käyvät keskustellen läpi oppilaan kevättodistuksen. Pohditaan vahvuuksia ja kehittymisen alueita. Pohditaan suullisesti tavoitteita |  |
| **Elo-syyskuun vaihde** |  | Keskustelun pohjalta oppilas laatii itselleen kirjallisen opintosuunnitelman syyslukukaudeksi. | Huoltaja allekirjoittaa ja mahdollisesti kommentoi oppilaan suunnitelman. |
| **Syyskuu** |  | Kokeita, tarinoita, esseitä yms. Annetaan myös kirjallista palautetta ja/tai itsearviointeja eri oppiaineista. | Huoltaja allekirjoittaa kokeet ja testit. |
| **Loka-marraskuu** | Oppilaiden suorittama itsearviointi. Arviointikeskustelu:

|  |
| --- |
|  |
|  |
| huoltaja, oppilas ja opettaja. |

 | Oppilas suorittaa itsearvioinnin. Opettaja, oppilas ja huoltaja arviointikeskustelussa. Keskustelun pohjana portfolio, missä on itsearviointi, syksyinen suunnitelma sekä erilaisia oppilaan valitsemia töitä |  |
|

|  |
| --- |
| **Joulukuu**  |
| **Tammikuu**  |

 |  | Oppilas tarkastelee syksyistä suunnitelmaansa. Oppilas laatii tavoitteet kevätlukukaudelle. | Huoltaja kommentoi suunnitelmaa ja allekirjoittaa sen. |
| **Helmikuu** |  | Kokeita, testejä, esseitä, esitelmiä yms. Annetaan myös kirjalista palautetta ja/tai oppilaan itsearviointeja eri oppiaineista. | Huoltaja allekirjoittaa. |
| **Maalis-huhtikuu** | Oppilas suorittaa itsearvioinnin. Opettaja ja huoltaja kommentoivat kirjallisesti. | Oppilas tekee itsearvioinnin. Opettaja kommentoi kirjallisesti. Itsearviointi liitetään portfolioon | Huoltaja kommentoi kirjallisesti |
| **Touko-kesäkuu** | Lukuvuositodistus | Portfolio annetaan kotiin.Lukuvuositodistus | Huoltaja allekirjoittaa. |

**Teksti: Anja Huurinainen-Kosunen, lehtori, Viikin normaalikoulu**